Agnes-Margrethe Bjorvand

Agnes-Margrethe Bjorvand (født 30. april 1969 i Askim) er en norsk barnebokforsker, lærer, formidler, kursholder, oversetter og faglitterær forfatter. 

Bjorvand er cand.philol. fra Universitetet i Oslo med grunnfag i religionshistorie, mellomfag i engelsk  og hovedfag i nordisk språk og litteratur med ei hovedoppgave om Astrid Lindgrens sterke jenter Pippi Långstrump og Ronja rövardotter. Hun har også praktisk-pedagogisk utdanning. 

Siden 1997 har Agnes-Margrethe Bjorvand vært ansatt ved Institutt for nordisk og mediefag ved Universitetet i Agder. Der er hun fagansvarlig for norsk i barnehagelærerutdanningene (BLU og ABLU, grunnutdanning, fordypning og master) og underviser blant annet i barnelitteratur og litteraturformidling. 

Bjorvand er redaktør og medforfatter av flere bøker om barne- og ungdomslitteratur, og hun har skrevet en rekke vitenskapelige og populærvitenskapelige artikler. Bjorvands spesialområder er bildebøker, litteraturformidling og forfatterskapene til Astrid Lindgren og Anne-Cath. Vestly. Bjorvand er også oversetter av både sakprosa og skjønnlitteratur, og hun er en etterspurt konsulent og foredrags- og kursholder.

Bibliografi - bøker for barn 

Astrid Lindgren, biografi, illustrert av Lisa Aisato, utgitt av Cappelen Damm (2015) - boka er oversatt til svensk, dansk, tysk, tsjekkisk, kinesisk og russisk. Agnes-Margrethe Bjorvand og Lisa Aisato mottok Sørlandets litteraturpris for denne boka i 2016.
Ungene i Dyreparken, fagbildebok om dyreungene i Kristiansand Dyrepark, utgitt av Vigmostad & Bjørke (2019).
Anne-Cath. Vestly, biografi, illustrert av Hans Jørgen Sandnes, utgitt av Gyldendal i forbindelse med 100-årsjubileet for Anne-Cath. Vestly i 2020.
Se faglig hjemmeside for fullstendig bibliografi

Priser og utmerkelser 

 2020 - Formidlingsprisen 2020 - fra Fakultet for humaniora og pedagogikk, Universitetet i Agder
2016 - Sørlandets litteraturpris 2016 - i kategorien "sakprosa"
 2015 - Utdanningsprisen 2015
 2015 - The Inaugural IRSCL Edited Book Award 2015 (Antologien prisen gjelder er redigert av professor Elise Seip Tønnessen. Tittel: Jakten på fortellinger. Barne- og ungdomslitteratur på tvers av medier.)
 2005 - Askeladdprisen 2015 - fra IBBY Norge

Kilder 
 Presentasjon av Agnes-Margrethe Bjorvand i Forfatterkatalogen på Forfattersentrums nettsider

Eksterne lenker 

 Faglig hjemmeside
 

Norske litteraturhistorikere og litteraturkritikere
Norske sakprosaforfattere
Norsk barnelitteratur
Sørlandets litteraturpris
Personer fra Askim kommune